วันนี้มีโอกาสเข้ามาในตลาดทุ่งสง ย่อมไม่พลาดที่จะมาเยือนซาลาเปาร้านดังที่เปิดขายมานาน จุดเด่นของที่นี่คือซาลาเปาเนื้อแน่นไส้เยอะจุใจ ทั้งไส้หมู ไส้หวาน ไส้ครีม หรือจะเลือกติ่มซำร้อนๆ มากินกับกาแฟก็อิ่มได้คู่กัน และที่ร้านยังมีโจ๊ก ข้าวต้ม ให้อิ่มได้เพิ่มเติม แต่สั่งโจ๊กที่นี่มากินแล้วยังไม่ประทับใจมากนัก เพราะใส่น้ำมันลอยหน้ามาเยอะมาก เรียกได้ว่ากินเข้าไปคำแรกนี่เลี่ยนกันเลยทีเดียว แถมสั่งโจ๊กใส่ไข่ เค้าไม่ได้มาแบบไข่เป็นลูกๆ นะ มาแบบไข่ที่ตีแล้ว ก็แปลกดีเหมือนกัน